**OPLÁŠTENIE BUDOVY**

**OCEĽOVÁ HALA JESENÍK**

**Zdravotechnika**

DOKUMENTÁCIA NA REALIZÁCIU STAVBY

z.č.:100-303

**TECHNICKÁ SPRÁVA**

V Bratislave 04. 2020 Vypracoval: Ing. Fogmeg

V areáli sa nachádza jestvujúca delená kanalizácia. Dažďová a splašková.

Dažďové vody z jestvujúcej spevnenej plochy budú zachytávané povrchovým žľabom a uličnou vpusťou, ktoré budú zaústené do jestvujúcej dažďovej kanalizácie. Dažďové vody zo strechy jestvujúcej haly budú púštané na terén ako doposiaľ a odvádzané žľabom do jestvujúcej dažďovej kanalizácie. Z hľadiska bilancií dažďových vôd neprišlo k navýšeniu objemu odvádzaných vôd do dažďovej kanalizácie oproti súčasnému stavu. Dažďová kanalizácia bude zaústená do jestvujúcej dažďovej kanalizácie DN 300 v mieste zaústenia je jestvujúca kanalizačná betónová šachta. Dažďová kanalizácia bude z PP (SN10) rúr DN 200 mm dĺžky 33,0 m. Na trase bude osadená kanalizačná plastová šachta priemeru 400 mm. Poklop na šachte bude liatinový kruhový priemeru 400 mm typ D400 (40t). Potrubie PVC je uložené na 100 mm pieskové lôžko s obsypom potrubia 300 mm nad hornú hranu potrubia.

**ZEMNÉ PRÁCE**

Výkop je uvažovaný v zemine kategórie 3, ako pažená ryha s príložným pažením. Pre zemné práce pri výstavbe potrubia , t.j. prípravu pracovného pruhu, výkopy a zásypy a úpravu povrchu terénu platí STN 73 3050. Potrubie je uložené v otvorenej paženej ryhe šírky 0,80 m pre kanalizáciu a pre prípojku vody.

- Výkop ryhy

Pred začatím výkopových prác na kanalizácii a vodovode je potrebné vytýčiť všetky existujúce podzemné vedenia, nachádzajúce sa v trase. Výkop ryhy sa bude vykonávať strojne, len v miestach križovania s miestnymi inžinierskymi sieťami ručne.

Zemina sa bude ukladať na opačnú stranu výkopu, ako sa bude vyko­návať montáž potrubia a pohyb mechanizmov. Zemina z výkopu pod cestou bude odvezená a výkop bude spätne zasypaný štrkopieskom.

Po vykopaní ryhy sa dno ryhy vyčistí od ostrých predmetov. Na dne ryhy sa urobí lôžko z piesku o hrúbke 15 cm, ktoré sa rov­nomerne zhutní tak, aby na ňom potrubie ležalo po celej dĺžke a vzhľadom k prispôsobivosti sa potrubia k terénu, netvorili sa úseky, v ktorých by mohlo dôjsť k zhromažďovaniu kalu a ne­čistôt.

- Zásyp potrubia a spätná úprava terénu

Po uložení potrubia do ryhy sa urobí obsyp pieskom do výšky 20 cm nad potrubie, ryha sa dosype zeminou z výkopu. Zvyšok ryhy sa zasype zeminou z výkopu. Zásyp bude zhutnený na únosnosť okolitej zemi­ny. Výkop pod cestou bude spätne zasypaný štrkopieskom.

Porušené plochy sa po zásype zeminou z výkopu obnovia. Ostatný narušený terén sa uvedie do pôvodného stavu.

Pre preložku vody bude ryha zabetónovaná betónom hrúbky 200 mm.

Zásyp ryhy bude pieskom so zhutnením po bokoch PVC potrubia. Zmrznutá zemina sa nesmie používať na vytváranie obsypu a lôžka. Obsyp potrubia sa robí tak, že piesok sa rovnomerne ukladá po oboch stranách potrubia, po vrstvách, najviac 150 mm, ktoré sa dôkladne zhutnia. Zhutňovanie treba robiť rovnomerne po oboch stranách potrubia, aby sa zachoval rovnaký tlak na obe strany rúry. Priamo nad vrcholom rúry sa zemina obsypu nemá ubíjať. Pri zhutňovaní nesmie dôjsť k priamemu kontaktu zhutňovacieho zariadenia s potrubím. Miera zhutnenia zeminy obsypu a lôžka daná relatívnou uľahlosťou ID stanovená podľa STN 721018 má dosiahnuť hodnotu 0,85.

Pri výstavbe prípojky kanalizácie je nutné dodržiavať ustanovenia STN 733050 Zemné práce a STN 755401 ako aj ustanovenia Vyhlášky SÚBP a SBÚ č. 374/90ZB. Pred začatím zemných prác investor zabezpečí vytýčenie jestvujúcich podzemných vedení v mieste križovania s trasou prípojky. Zemné práce v blízkosti jestvujúcich elektrických káblov musia byť robené ručne.

Bilancie

***Dažďové vody***

Zo striech haly, spevnených plôch.

Q = Ψ . Ss . qs

periodicita dažďa p=0,2 Q=180 l/s/ha

Q = 0,80 . 0,0215 . 180

Q = 3,0 l/s

Bilancia dažďových vôd bude nasledovná ( ročný úhrn zrážok v predmetnom území = 620 mm ). Priemerná ročná produkcia dažďových vôd zo strechy haly a spevnených plôch 133,30 m3.rok-1.

V areáli budú vybudované nasledujúce objekty:

DN 200 bude z  PP rúr (SN10) celkovej dĺžky 33,0 m

Na trase bude vybudovaná 1 ks plastovej kanalizačnej šachty priemeru 400 mm a 1 ks uličnej vpuste.

V Bratislave 04.2020 Vypracoval. Ing. Fogmeg